Flere og flere søger økonomisk hjælp til at kunne afholde en konfirmation.

Det er ikke kun julehjælp, der er mange, der har behov for. - Vi oplever også, at flere har brug for konfirmationshjælp. Det er grunden til, at vi er begyndt, at yde økonomisk hjælp til konfirmationen, fortæller Helle Park Thorsen, præst i Vejgaard Kirke. En konfirmation koster i gennemsnit 29.210 kroner at afholde. En stor udgift for nogle familier. - Det kan være svært for forældre, der er på kontanthjælp. Det mærker vi tydeligt, siger Helle Park Thorsen. Hos Børnesagen, der også yder hjælp til konfirmationen, bekræfter tendensen. Her har man de seneste år oplevet en femdobling i antallet af ansøgere. Det samme oplever man hos Børnesagens Fællesråd. I Nordjylland LIVE havde vi stylist Bibbi Hölzermann Junget, der gav tips til en konfirmation, der kan blive billigere ved at bruge genbrugsguld i borddækningen og retrotøj til forårets konfirmation. Se mere i klippet herover.